诗词查询
博物张公适圣神,经营佐国不谋身。
一枪采撷朝林下,八骏遨游暮海滨。
诗就秦州宁独乐,政成周道要相亲。
败军污蔑谁哀念,敢谓勤渠问解巾。
开门睹雉不敢发,滞思霾胸须澡雪。
烦君初试一枪旗,救我将隳半轮月。
不应种木便甘棠,清风自是万夫望。
未须乘此蓬莱去,明日论诗齿颊香。
卧龙骧首奋轻雷,一一枪旗次第开。
遽浼春风归七碗,宁容卯酒困三杯。
森严莫讶先尝苦,隽永方知后味回。
不羡金钗候汤眼,可能萧寺略追陪。
东风未经无边草,北苑先抽绝品芽。
六辔行山清雾潦,一枪入焙带烟霞。
凤呈奇羽名仙麓,龙护香泉供帝家。
万碾玉尘飞动处,鬼犹劳矣阅人耶。
山中啼鸟报春归,阴阆阳墟翠已滋。
初筍一枪知探候,乱花三沸记烹时。
佛天甘露流珍远,帝辇仙浆待汲迟。
饫罢翛然诵清句,赤城霞外想幽期。
一枪茶。二旗茶。休献机心名利家。无眠为作差。无为茶。自然茶。天赐休心与道家。无眠功行加。
玉蕊一枪称绝品,僧家造法极功夫。兔毛瓯浅香云白,
虾眼汤翻细浪俱。断送睡魔离几席,增添清气入肌肤。
幽丛自落溪岩外,不肯移根入上都。
春风阳羡微喧祝顾渚问苕叟吴父。一枪旗紫笋灵芽,摘得和烟和雨。焙香时碾落云飞,纸上凤鸾衔去。玉皇前宝鼎亲尝,味恰到才情写处。
红蕖薰幕得僚英,膝下斑裳捧檄荣。
露茗一枪蠲蜀渴,丝蒪千里佐吴羹。
驻车吏识官桥柳。作赋人传陇坻鹦。
夜席两宫求士切,天官宁复带糊名。
仙都补吏向天涯,归棹南游事事嘉。
冬课洞庭千户橘,春尝石缝一枪茶。
蓬山厌直抛铅摘,公府伤离念棣华。
二纪编酬老朋伴,何时相逐访烟霞。
郡庭无事即仙家,野圃栽成紫筍茶。
疏雨半晴回暖气,轻雷初过得新芽。
烘褫精谨松斋静,采撷萦迂涧路斜。
江水对煎萍彷佛,越瓯新试雪交加。
一枪试焙春尤早,三盏搜肠句更加。
多谢彩笺贻雅贶,想资诗笔思无涯。
红楼梦相关
红楼梦人物
红楼梦典籍